[Resep] Lensie-en-kruieslaai met tamatie | Maroela Media
[Resep] Lensie-en-kruieslaai met tamatie
Lensie-en-kruieslaai met tamatie. (Foto: Verskaf)
Dis eksamentyd en soms vra dit baie motivering vir die kinders om by hul boeke te bly. As daar ŉ lekker peuselhappie beskikbaar is, kan dit dalk help. Maak hierdie maklike appelballetjies vir jou kinders om aan te smul. Dis ŉ aansienlik beter opsie as lekkergoed of sjokolade, want te veel suiker is beslis nie ideaal in die eksamentyd nie. Die eenvoudige kombinasie van neute, vars appel, speserye en sade is blitsvinnig om te maak.
Die lensieslaai is ŉ lekker alternatief vir ŉ stysel en perfek met ŉ braaivleis-ete oor die naweek of as bygereg met enige ander vleis, soos geroosterde hoender. Stysels soos rys, pasta of aartappels het dikwels ŉ baie hoë koolhidraatinhoud, sonder dat daar baie ander voedingswaarde in die gereg is nie. Vars bestanddele soos tamatie en komkommer met vars kruie is genoeg om dit interessant te maak.
1 k (250 ml) rou bruin lensies
1 takkie vars roosmaryn of lourierblaar
1 e (15 ml) gedroogde gemengde kruie
1 knoffelhuisie, heel
3 ryp tamaties, in blokkies gesny
3 e (45 ml) gekapte vars pietersielie
3 e (45 ml) gekapte vars origanum of meer pietersielie
⅔ k (160 ml) bevrore ertjies, afgespoel
Plaas lensies, sout, roosmaryn, gedroogde kruie en knoffel in ŉ kastrol met 2½ k (625 ml) water. (ŉ AMC 20 cm Low is ideaal.)
Bring oor matige hitte tot kookpunt, verlaag die hitte en prut met ŉ deksel vir 30 minute of tot die lensies net sag is. Dreineer deeglik.
Verhit olie in ŉ braaipan (AMC 24 cm Chef’s Pan werk uitstekend) en soteer tamaties tot net sag. Roer dit met die vars kruie by die lensies.
Geur na smaak met suurlemoensap en peper. Laat afkoel en roer komkommer en ertjies by. Sit as ŉ slaai of bygereg met ŉ vleisgereg van jou keuse voor.
Lewer ongeveer 18-20 balletjies.
60 g (125 ml) gekapte rou makadamia-neute
75 g (125 ml) gekapte rou amandels
2 Pink Lady®-appels, met die skil aan grof gerasper
3 e (45 ml) lynsaad
2 k (500 ml) rou gerolde hawermout
1 t (5 ml) gemaalde gemengde speserye
⅓ k (80 ml) gedroogde rooi bosbessies of rosyntjies
Meng die twee soorte neute saam in ŉ voedselverwerker tot dit amper soos ŉ neutbotter lyk.
Voeg die appel en die res van die bestanddele by die neutmengsel en meng tot dit amper soos koekiedeeg lyk.
Rol eetlepelsvol van die mengsel in balletjies en pak in ŉ lugdigte houer. Bêre in die yskas vir 3-5 dae.
Deel van: Bykosse, Slaaie
[Video] Hap saam met Lochner: Kroek-kette